## Naputak o postupku ispitivanja i o klasama otpornosti prema požaru zaklopki za zaštitu od požara u ventilacijskim i klimatizacijskim kanalima

### NN 10/1994 (11.2.1994.), Naputak o postupku ispitivanja i o klasama otpornosti prema požaru zaklopki za zaštitu od požara u ventilacijskim i klimatizacijskim kanalima

# DRŽAVNI ZAVOD ZA NORMIZACIJU I MJERITELJSTVO

Na temelju članka 80. Zakona o stndardizaciji ("Narodne novine"
broj 53/91) i članka 17. Zakona o sustavu državne uprave ("Narodne
novine br. 75/93) ravnatelj Državnog zavoda za normizaciju i mjeriteljstvo
donosi

## NAPUTAK

### o postupku ispitivanja i o klasama otpornosti prema požaru zaklopki za zaštitu od požara u ventilacijskim i klimatizacijskim kanalima

Članak 1.

Ovim Naputkom propisuje se postupak ispitivanja i klase otpornosti prema
požaru zaklopki za zaštitu od požara u ventilacijskim i klimatizacijskim
kanalima (u dljnjem tekstu zaklopke) kojeg provode ovlaštene organizacije
prilikom obveznog atestiranja elemenata tipnih gradevinskih konstrukcija.

Članak 2.

Ispitivanje zaklopki u smislu ovog Naputka utvrđivanje je sposobnosti
zaklopki s ugrađenim odgovarajućim sastavnim dijelovima da uspore širenje
požara i dima iz jednog požarnog sektora u drugi kroz sustave ventilacije
i klimatizacije.

Članak 3.

Zaklopka se sastoji od ovih dijelova:

- kućište,

- zaporni dio,

- uređivanje za zatvaranje (npr.: opruga, uteg, pogonski mehanizam s
opružnim pogonom za vraćanje u prvotni položaj, električni pogon koji zatvara
dok struja ne teče pneumatski pogon koji zatvara dok nema tlaka),

- element za aktiviranje

- pokazivač položaja zapornog dijela.

Članak 4.

Ispitivanje zaklopke provodi se u peći s T-kanalom s vodoravnim zračnim
strujanjem prema slici 1 koja čini sastavni dio ovog Naputka.

Članak 5.

Dimenzije peći za ispititivanje moraju se prilagoditi dimenzijama ispitnog
uzorka tako da se na mjernim mjestima unutar peći (označenim na slici 1)
postignu temperature prema međunarodnom standardu ISO 834 ili standardu
U.J 1.070.

Članak 6.

Zaklopka se mora ugraditi u zid ispitne peći onako kako će se ugraditi
u zid građevinskog objekta, i to tako da je uređaj za zatvaranje zaklopke
u ispitnoj peći.

Članak 7.

Zid ispitne peći u koji se ugrađuje zaklopka mora imati otpornost prema
požaru jednaku ili veću od otpornosti koja se traži za zaklopku.

Ovisno o upotrijebljenom materijalu debljine zida ne smiju biti manje
od:

- 12 cm za beton,

- 15 cm za plinobetone i pjenobetone,

- 12 cm za opeku.

Članak 8.

Nakon mokrog načina ugradnje zaklopke u zid ispitne peći mora se uspostaviti
vlažnosno stanje kakvo je u laboratorijskim uvjetima (taj postupak traje
najmanje 14 dana).

Članak 9.

Prije početka ispitivanja zaporni dio zaklopke mora biti u otvorenom
položaju. Element za aktiviranje mora proraditi kod temperature od 70 do
75\*C iznad temperature okoline.

Članak 10.

Tijekom ispitivanja u peći se mora održavati pretlak od 10 +- 2 Pa u
odnosu na tlak u laboratoriju.

Članak 11.

Razvijanjem dima u peći očevidom treba provjeriti da zaklopka kao element
zaštite od požara ne prepušta dimne plinove.

Provjera očevidom iz stavka 1. ovog članka obavlja se tijekom ispitivanja
dva puta, i to po završetku prve i druge trećine vremena predviđene vatrootpornosti
zaklopke.

Članak 12.

S vanjske strane ispitne peći mora se mjeriti temperatura T-kanala ili
kućišta zaklopke i temperatura zraka koji izlazi iz T-kanala na mjernim
mjestima prema slici 1.

Članak 13.

Zaklopka mora za vrijeme ispitivanja biti izdržljiva i spriječili prolaz
požara i dima. Na strani neizloženoj požare (na mjernim mjestima prema
slici 1) temperatura ne smije nigdje porasti više od 180\* C u odnosu na
početnu.

Članak 14.

Zaklopke se svrstavaju u klase otpornosti prema požaru od 30, 60 i 90
minuta. To je vrijeme unutar kojega je spriječen prolaz požara i dima kroz
zaklopku i porast temprature na požaru neizloženoj strani zaklopke preko
dozvoljene granične vrijednosti iz članka 13. ovog Naputka.

Članak 15.

Rezultati dobiveni u ispitivanju vrijede za sve jednako izrađene zaklopke
koje imaju površinu presjeka strujanja zraka manju od ispitanog uzorka
ili do 50% veću od njega. Kod toga ni jedna stranica zapornog dijela zaklopke
ne smije biti više od 30% dulja od ispitanog uzorka.

Članak 16.

Izvještaj o ispitivanju mora obuhvatiti:

1. Naziv ispitnog laboratorija i adresu

2. Oznake izvještaja o ispitivanju

3. Naziv podnositeija zahtjeva

4. Datum ispitivanja

5. Naziv proizvođača

6. Naziv uvoznika

7. Oznaku tipa proizvoda

8. Naziv proizvoda

9. Ovjerenu tehničku dokumentaciju:

a) crtež proizvoda - na kojem je prikazeno izvedbeno slanje proizvoda
u odnosu na zahtijevana svojstva otpornosti prema požaru

b) crteže svih detalja za osiguranje bitnih zahtjeva proizvoda koji
se tiču otpornosti prema požaru

c) podatke o upotrijebljenim materijalima uz naznaku komercijalnog imena
materijala, imena proizvođača i norme prema kojoj je materijal izrađen

d) podatke o načinu ugradnje proizvoda

10. Upis metoda i materijala za brtvljenje zaklopke unutar zida ispitne
peći

11. Podatke (dijagrame, zapise i sl.) o temperaturi u peći, tlaku u
peći i temperaturama izmjerenim svim termoparovima izvan peći

12. Razdoblje od početka ispitivanja do zatvaranja zaklopke

13. Svako zapažanje tijekom ispitivanja, posebno ona koja se tiču oštećenja
spojeva između zaklopke i spojnog kanala, oštećenja sklopa zaklopke i oštećenja
konstrukcije općeg mjernog uređaja

14. Utvrđenu otpornost zaklopke prema požaru

15. Potpis sudionika u ispitivanju

16. Oznaku norme ili drugog normativnog dokumenta po kojem je ispitivanje
izvršeno

17. Datum izdavanja izvještaja o ispitivanju

18. Broj i datum rješenja o ovlaštenju

19. Izjavu da se rezultati ispitivanja odnose samo na ispitane uzorke

20. Izjavu da se dijelovi izvještaja o ispitivanju ne smiju umnožavati
bez pismenog odobrenja ispitnog laboratorija,

Članak 17.

Ovaj Naputak stupa na snagu osmog dana ođ dana objave u "Narodnim
novinama".

Klasa: 383-02/94-03/01

Urbroj: 558-04-94-1

Zagreb. 3. veljače 1994.

Ravnatelj Državnog zavoda za normizaciju i mjeriteljstvo

**Aleksandar Čaklović, dipl, ing., v.r.**

![](dodatni/361663.gif)

Naputak, NN 10/1994-196
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)